ڀرمي (قمبر)

ديھ ڀرمي  سنڌ جي ضلعي قمبر شھدادڪوٽ جي قمبر تعلقي جي ھڪ ديھ جو نالو آهي جيڪا ميھون تپي ۾ واقع آهي. 1880 واري بورڊ آف روينيو جي رڪارڊ مطابق ھن ديھ جو نالو ڀرمي ھيٺين ھيو

تاريخ
بورڊ آف روينيو سنڌ جي 1880 جي ديھ واري نقشي مطابق ھن ديھ ۾ ڪور ڏاتو تي ٽي ڳوٺ ڀرمي، ڳوٺ سارنگ ، ڳوٺ لورڙا واقع ھيا. ديھ جو نالو ڀرمي ھيٺين ھيو جيڪا ان وقت تپو ميھون ۾ واقع ھئي. ھاڻي ان ديھ م لورڙن جو ڳوٺ ماھي لورڙ آھي جنھن جي لڳ ھڪ ننڍڙو ٻيو ڳوٺ سومار لورڙ پڻ قائم ٿي چڪو آهي. ان کان سواءِ غيبي خان مغيري،  ھيدن مغيري، چڀڙ خان مغيري ۽ رتو مغيري جي نالن سان ٻيا ڳوٺ پڻ قائم ٿي چڪا آهن.

جاگرافي
ھن ديھ جي اتر ۾ ديھ ھليا، اوڀر ۾ ديھ پيروز ڀٽي، ڏکڻ ۾ ديھ کٻريڙو ۽ اولھ ۾ ديھ جيئڻ ابڙو واقع آهن. گھاڙ واھ مان نڪر هي شھدادڪوٽ ويندڙ ڪور ڏاتو ھن ديھ مان گذري ٿي. ديھ جا تقريبن سمورا ڳوٺ ان ڪور تي واقع آھن

آبادي
2017 جي آدمشماري مطابق ھن ديھ جي ڳوٺن جي ڪل آبادي 2,758 ھئي جيڪا  377 خاندانن تي مشتمل ھئي.. ھن ديھ جي مڪمل روينيو سروي ٿيل آهي.

 حوالا